**Dodatok č. 1**

k Zmluve č. 0104/2019/TD o umiestnení mobilného kontajnera určeného pre zber použitých kuchynských olejov na verejné priestranstvo obce Trakovice, zo dňa 21. 10. 2019 (ďalej len „Zmluva“)

**uzatvorenú medzi:**

**Poskytovateľ:**

**MEROCO, a. s.**

So sídlom: Trnavská cesta, 920 41 Leopoldov

IČO: 35 775 203

IČ DPH: SK2021532843

Zapísaná v Obchodnom registri Okresného súdu Trnava, Oddiel Sa, Vložka 10441/T

Zastúpený: Matej Sabol, M.A., splnomocnenec

 Mgr. Peter Kostík, splnomocnenec

Zástupca pre veci technického

charakteru: Ing. Lucia Kollárová, Ing. Andrea Vachanová

Telefón, mobilný telefón: 0907 966 005, 0918 714 672

e-mail: lucia.kollarova@meroco.sk, prilejolej@ meroco.sk

web: [www.meroco.sk](http://www.meroco.sk)

(ďalej tiež ako „MEROCO, a. s., alebo „poskytovateľ“)

a

**Užívateľ:**

**Obec Trakovice**

So sídlom: Obecný úrad Trakovice č. 38

IČO: 00313092

DIČ: 2021268172

V zastúpení: Ing. Ľudovít Tolarovič – starosta obce

Zástupca pre veci technického

charakteru: Ing. Ľudovít Tolarovič

Telefón / e-mail : 033 743 42 22, 0905 399 190

(ďalej len „obec Trakovice“)

(MEROCO, a. s/poskytovateľ a užívateľ spolu tiež ako ,,zmluvné strany“)

Zmluvné strany sa dohodli na rozšírení možnosti ponúkanej odmeny za vyzbieraný kuchynský olej a tým na zmene Zmluvy, ku ktorej dochádza uzatvorením Dodatku č. 1 k Zmluve v tomto znení:

**Čl. I Predmet Dodatku č. 1**

Čl. **II. Práva a povinnosti zmluvných strán**  bod 1.d) Zmluvy sa mení nasledovne:

d) Zabezpečiť 8%-ný ocot v jedno-litrových plastových fľašiach ako odmenu (pomer 1:1) alebo zabezpečiť za 6 litrov vyzbieraného jedlého oleja (použitého kuchynského oleja) čerstvý jedlý olej v jedno-litrových plastových fľašiach ako odmenu (pomer 6:1 starý/nový) pre obyvateľov obce odovzdávajúcich použité kuchynské oleje, podľa zásob poskytovateľa.

Čl. **III. Odmeny a podmienky** bod 1 Zmluvy sa mení nasledovne:

1. Zmluvné strany sa dohodli, že spoločnosť MEROCO, a. s. poskytne obyvateľom obce Trakovice ocot ako odmenu za odovzdanie použitého kuchynského oleja (v pomere 1 l oleja = 1 l octu) alebo odmenu olej za odovzdanie použitého kuchynského oleja (v pomere 6 l oleja = 1 l čerstvý kuchynský olej) a zároveň zabezpečí odvoz zozbieranej suroviny do závodu na ďalšie spracovanie, podľa zásob poskytovateľa.

**II. Záverečné ustanovenia Dodatku č. 1**

1. Dodatok č. 1 sa stáva neoddeliteľnou súčasťou Zmluvy. Všetky ostatné ustanovenia Zmluvy, ktoré nie sú dotknuté týmto dodatkom, zostávajú v platnosti.

2. Dodatok č. 1 nadobúda platnosť a účinnosť dňom jeho podpísania oboma zmluvnými stranami.

3. Dodatok č. 1 je vyhotovený v dvoch rovnopisoch, po jednom pre každú zmluvnú stranu.

4. Zmluvné strany vyhlasujú, že si Dodatok č. 1 prečítali, jeho obsahu porozumeli a na znak toho, že obsah Dodatku č. 1 zodpovedá ich skutočnej a slobodnej vôli, ho podpísali.

V Leopoldove, dňa

............................................................ ............................................................

|  |  |
| --- | --- |
|  **Obec Trakovice** Ing. Ľudovít Tolarovič starosta obce  |  **MEROCO, a. s.**Matej Sabol, M.A., splnomocnenec |
|  |  |

 ............................................................

 **MEROCO, a. s.**

 Mgr. Peter Kostík, splnomocnenec